San Sebastián del Oeste

San Sebastián del Oeste er en landsby og en kommune vest i den meksikanske delstaten Jalisco. Kommunen hadde 5 755 innbyggere i 2010, hvorav bare 672 bodde i selve landsbyen.INEGI – Censo de Población y Vivienda 2010 Den har et areal på 1400,13 km².

San Sebastián del Oeste blei grunnlagt som en gruvelandsby i 1605. Den hadde over 25 gruver på slutten av 1700-tallet, hvor det ble utvunnet gull, sølv og bly. Den fikk bystatus i 1812, og i 1900 hadde den hele 20 000 innbyggere. Etter revolusjonen i 1910 blei det slutt på gruvevirksomheten, og innbyggertallet falt drastisk. I dag er landbruk den viktigste beskeftigelsen.

San Sebastián del Oeste satser i dag på turisme, og i 2011 fikk den status som «Pueblo Mágico», på grunn av sin godt bevarte arkitektur fra kolonitida i naturskjønne omgivelser. Samtidig søkte den også om opptak på UNESCOs verdensarvliste.UNESCO: Historic Town of San Sebastián del Oeste

 Referanser 

 Eksterne lenker 


Kategori:Byer i Jalisco
Kategori:Kommuner i Jalisco
Kategori:Pueblos Mágicos